
Здравейте,  

Преди няколко години почина баща ми: беше издаден смъртен акт, който подписах, но на него никъде не пишеше причината за смъртта. Така и не я разбрах (с всички подробности около погребението се занимаваше баба ми).  

Минало е доста време, но все пак се чудя: има ли как да погледна медицинското свидетелство за удостоверяване на смъртта (или както се води) и къде се случва това?


 

Удостоверяване на причина за смъртта
====================================

 

Здравейте,


източник на информация за умиранията по причини е медицинското съобщение за смърт. Формата и съдържанието на съобщението за смърт са определени с Наредба № 42 от 8 декември 2004 г. на Министъра на здравеопазването, като частта му за причините на смъртта и друга медицинска информация е стандартизирана в съответствие с препоръките на Световната здравна организация (СЗО).


Медицинското лице, констатирало смъртта, съставя съобщението, като попълва частта му “медицинско свидетелство за смърт”. Документът се попълва в три екземпляра. Първият екземпляр от документа се изпраща на длъжностното лице по гражданското състояние в общината, района, кметството или населеното място, на чиято територия е настъпило събитието. Вторият екземпляр от документа се изпраща на съответната регионална здравна инспекция в двумесечен срок от издаването му. Третият екземпляр остава на съхранение при лекаря/лечебното заведение. В случай че смъртта е установена в лечебно заведение, екземплярът се съхранява в създаден за целта регистър в лечебното заведение.


Поздрави,  

адв. Николина Митова  

0898 303092


